Oblikovana je bila skupina za spremljanje odstopanja za irski jezik, ki jo sestavljajo predstavniki jezikovnih služb institucij EU in Irske, da bi spremljala napredek in sprejemala letne prednostne naloge na naslednjih področjih:

Institucije EU in Irska so sodelovale pri izvajanju Uredbe, saj je izpolnitev tega cilja skupna odgovornost. Obe strani sta skupaj in vsaka zase opravili pomembno delo, saj sta sprejeli povsem nove ukrepe. Institucije EU so že od samega začetka cenile več pobud, ki jih je Irska sprejela v okviru svoje 20-letne strategije za irski jezik 2010–2030, s katero želi okrepiti uporabo in znanje irščine. V teh prizadevanjih so se institucije EU pridružile Irski in sprejele inovativne ukrepe za izboljšanje zmogljivosti za irski jezik ter povečanje razpoložljivosti dokumentov in jezikovnih virov v irščini, s čimer so obogatile celotni ekosistem irskega jezika.

Komisija mora v skladu z Uredbo do prenehanja uporabe odstopanja Svetu dvakrat poročati o njegovem izvajanju. Komisija je prvo poročilo sprejela 4. julija 2019. S tem drugim poročilom poroča o napredku med januarjem 2016 in aprilom 2021 (oddelek II) ter, kot je določeno v členu 3 Uredbe, o tem, ali imajo institucije EU glede na druge uradne jezike dovolj razpoložljivih zmogljivosti, da se bo lahko Uredba št. 1 od 1. januarja 2022 uporabljala brez odstopanja (oddelek III). Če ne bo sprejeta uredba Sveta, ki bo določala drugače, se bo odstopanje prenehalo uporabljati 1. januarja 2022 in vsi pravni akti bodo v Uradnem listu v irščini objavljeni sočasno z vsemi drugimi uradnimi jeziki institucij EU.

-uredbe in direktive Komisije ter sklepe Komisije, v katerih ni določeno, na koga so naslovljeni – najpozneje 1. januarja 2021.

-uredbe in direktive Sveta ter sklepe Sveta, v katerih ni določeno, na koga so naslovljeni – najpozneje 1. januarja 2020 in

Leta 2005 je Irska zaprosila, naj irščina postane uradni in delovni jezik institucij Evropske unije (EU). Svet je ta status za irščino odobril od 1. januarja 2007 z Uredbo (ES) št. 920/2005 . To je vključevalo začasno odstopanje od Uredbe št. 1, kar je pomenilo, da je za obdobje petih let obveznost sestavljanja in objavljanja zakonodajnih aktov v irščini veljala samo za uredbe, ki sta jih skupaj sprejela Evropski parlament in Svet. Po pregledu leta 2010 je bilo to odstopanje podaljšano za nadaljnjih pet let, tj. do 31. decembra 2016 . Leta 2015 je irska vlada v okviru svoje politike spodbujanja uporabe in znanja irskega jezika Svet zaprosila, naj postopoma zmanjša obseg odstopanja, da bi se to postopoma odpravilo do 1. januarja 2022. V skladu s tem je Svet decembra 2015 sprejel Uredbo (EU, Euratom) 2015/2264 (v nadaljnjem besedilu: Uredba). Tako je nastal poseben položaj, v katerem so morale institucije EU oblikovati novo jezikovno ureditev z obstoječo državo članico.

Irska se je Evropskim skupnostim pridružila leta 1973. Ob pridružitvi ni zahtevala, naj irski jezik postane eden od uradnih in delovnih jezikov institucij, temveč le, naj se Pogodbe prevedejo v irščino, državljanom Irske pa zagotovi pravica do komuniciranja z institucijami EU v irščini. Zato irščina ni bila dodana na seznam uradnih in delovnih jezikov iz Uredbe št. 1 , institucije EU pa niso sestavljale ali objavljale zakonodaje v irščini.

Skupina je začela delovati leta 2016 in bo nadaljevala delo do prenehanja uporabe Uredbe. Sodelovanje se bo v drugačni obliki nadaljevalo tudi po letu 2021, pri čemer bodo upoštevane posebne okoliščine irskega jezika.

Stanje napredka na teh štirih področjih v zadnjih petih letih je opisano v naslednjih oddelkih.



b. Zagotavljanje prevodov v irščino

Potrebe institucij EU po prevodih se nanašajo na zakonodajo, sodno prakso in druge vrste dokumentov v skladu s političnimi in drugimi komunikacijskimi potrebami. Institucije potrebe po prevodih v irščino tako kot pri drugih uradnih jezikih izpolnjujejo z uporabo različnih virov – s kombinacijo stalnega in začasnega notranjega osebja, zunanjih izvajalcev ter virov jezikovne tehnologije. Pri upravljanju poteka dela se izvajajo podrobne ocene tveganja, da se zagotovi ustrezna razporeditev virov. Prednost imajo prevodi zakonodaje, da se omogoči nemoten zakonodajni postopek, sledijo pa jim druge vrste dokumentov.

Dejstvo, da so institucije EU uspešno izvedle prva tri postopna povečanja in v letu 2021 začele s četrtim, kaže, da institucije EU uspešno obvladujejo postopno zmanjšanje odstopanja in obenem zagotavljajo nemoten potek zakonodajnega postopka v več jezikih. V skladu z uvodno izjavo 4 Uredbe so institucije EU s prevajanjem drugih vrst dokumentov povečale tudi količino informacij v irščini o dejavnostih EU. Tako se je od leta 2016 dejansko potrojil obseg prevodov v irščino.

Največji porast pomeni povečanje v letu 2021, ki zadeva zgolj Komisijo. Pričakuje se, da se bo obseg prevodov zakonodaje v irščino na Komisiji povečal za približno 70 %. Institucije se pripravljajo, da bodo do konca leta 2021 izpolnjevale vse potrebe po prevodih zakonodaje v irščino.

V zvezi s tem je treba opozoriti, da bi morali biti mednarodni sporazumi od 1. januarja 2022 objavljeni v irščini. Ker so taki dokumenti zelo obsežni, bo to za institucije precejšnja dodatna delovna obremenitev, tako v zvezi z novimi predlogi mednarodnih sporazumov kot tudi v zvezi s sporazumi, za katere je Komisija že ali pa bo v letu 2021 podala predlog sklepa Sveta o podpisu in sklenitvi.

Institucije EU se pripravljajo tudi na povečanje potrebe po prevodih drugih vrst dokumentov v irščino, zlasti informacij o dejavnostih EU. To zadeva predvsem Komisijo, ki ocenjuje, da bi se lahko zaradi dodatnih potreb po prevodih drugih vrst dokumentov podvojil celotni obseg prevodov v irščino, in Parlament, ki ravno tako pričakuje znatno povečanje. Komisija bo za te vrste dokumentov uporabila prilagodljiv sistem za prednostno razvrščanje potreb po prevodih.

c. Zaposlovanje osebja za irski jezik

Ključni element zmogljivosti za izvajanje Uredbe je zadostno število osebja za irski jezik v primerjavi z drugimi uradnimi jeziki. Institucije EU in Irska so v letu 2015 opredelile glavni izziv: majhna skupina strokovnjakov za irski jezik. Na podlagi kadrovskih podatkov iz leta 2014 je bila pripravljena ocena potreb vseh institucij EU po zaposlovanju . Vendar se je od leta 2015 število zaposlenih v vseh jezikovnih skupinah zmanjšalo, zato sta potrebna pregled virov in prilagoditev kombinacije notranjega osebja, zunanjih izvajalcev in virov jezikovne tehnologije. Čeprav se je v večini institucij v letu 2020 zaposlovanje upočasnilo zaradi pandemije COVID-19, se je število notranjega osebja za irski jezik z 58 v letu 2016 povečalo na 138 aprila 2021 (glej preglednico 1).

Pregled napredka pri zaposlovanju prevajalskega osebja za irščino

Da bi institucije EU vzpostavile stabilno notranjo zmogljivost prevajanja v irščino, so v letih 2016, 2017, 2018 in 2021 organizirale niz natečajev EPSO za stalne zaposlitve prevajalcev, pravnikov lingvistov in strokovno-tehničnih uslužbencev. Natečaji so pritegnili dokaj veliko število kandidatov, vendar je bilo v letu 2017 uspešnih samo deset prevajalcev in devet strokovno-tehničnih uslužbencev, v letu 2019 pa 15 prevajalcev in trije pravniki lingvisti. Trenutno potekajo natečaji EPSO za pravnike lingviste za Komisijo, Svet in Parlament ter še eden za korektorje / jezikovne urednike za Parlament in Sodišče Evropske unije.

Vzporedno s tem so institucije EU sprejele posebne ukrepe in intenzivno vlagale v zaposlovanje in usposabljanje začasnih uslužbencev za okrepitev zmogljivosti. Od leta 2016 so začele 42 izbirnih postopkov za začasne uslužbence. Zaradi zanimanja lokalne skupine jezikoslovcev izbirni postopek urada EPSO za prevajalce kot začasne uslužbence, ki ga je Komisija organizirala februarja 2020, vključuje tudi možnost zaposlitve na Irskem (Grange, okrožje Meath). V tem izbirnem postopku je bilo uspešnih 50 prevajalcev, od teh se jih bo približno 20 pri Komisiji zaposlilo v drugi polovici leta 2021. Druge institucije EU predvidevajo, da bodo v okviru tekočih natečajev EPSO in nadaljnjih izbirnih postopkov za začasne uslužbence zaposlile še dodatnih 40 uslužbencev. Skupno nameravajo institucije do konca leta 2021 zaposliti približno 60 dodatnih uslužbencev, s čimer bo število zaposlenih v skupinah za irski jezik postalo primerljivo s številom zaposlenih za večino drugih uradnih jezikov.

S temi ukrepi se je povečala notranja zmogljivost institucij EU za zagotavljanje storitev v irščini. Vendar je delež začasnega osebja v primerjavi s stalnim osebjem velik: 56 % v vseh institucijah EU (npr. 60 % začasnega osebja v prevajalski službi Komisije in 100 % na Sodišču). Institucije EU sprejemajo ukrepe za povečanje deleža stalnih prevajalcev in pravnikov lingvistov. Parlament je v letu 2021 dokončal notranji natečaj za stalno osebje; Sodišče je tak natečaj objavilo v letu 2020, Svet pa bo še enega izvedel v letu 2021.

Tolmačenje in korektura

Čeprav se odstopanje ne nanaša na tolmačenje, je treba upoštevati tudi potrebe po tej jezikovni storitvi, saj so tolmači praviloma del iste skupine potencialnih kandidatov za prevajanje za več institucij EU. Institucije EU so do zdaj uspešno izpolnjevale potrebe po tolmačenju v irščino. Generalni direktorat za tolmačenje (v nadaljnjem besedilu: GD za tolmačenje) pri Evropski komisiji, ki zagotavlja tolmačenje za štiri institucije EU, ima dva stalno zaposlena in štiri začasno zaposlene tolmače ter bo zaprosil za notranji natečaj za tolmače za irski jezik. Zahteve za tolmačenje iz irščine („pasivna irščina“) pri GD za tolmačenje so se z ene same leta 2016 povečale na osem v letu 2020. Od leta 2016 je bil GD za tolmačenje v letu 2019 enkrat zaprošen za tolmačenje v irščino („aktivna irščina“). Komisija je pomagala vzpostaviti in še naprej podpira magistrski študijski program konferenčnega tolmačenja na univerzi National University of Ireland, Galway. V Evropskem parlamentu se (tako kot v irskem parlamentu) zagotavlja le tolmačenje iz irščine, ne pa tudi v irščino, in sicer na plenarnih zasedanjih (vključno z nočnimi zasedanji), ob predhodnem obvestilu pa tudi za druge seje.